Document ID: /roh_data/filtered/fineweb-2-filterrobots_roh.jsonl.gz/42839

Las autoritads svizras online
La dumonda da scussiun è l'emprim pass d'ina creditura u d'in creditur (persuna, a la quala vegn debitada in import da daners) per iniziar ina procedura da scussiun per survegnir l'import debità da la debitura u dal debitur (persuna che debitescha in import da daners).
Sche Vus essas la creditura u il creditur, stuais Vus inoltrar la dumonda da scussiun a l'uffizi da scussiun al lieu da domicil da la debitura u dal debitur. Sche la debitura è ina persuna giuridica, inoltrais Vus la dumonda a l'uffizi da scussiun al lieu, nua che la firma ha sia sedia. L'uffizi da scussiun emetta alura l'avis da pajament (cumond da pajar l'import debità) ed al trametta a la debitura u al debitur.
En la dumonda da scussiun stuais Vus sco creditura u creditur far las suandantas indicaziuns:
Il spurtegl electronic da scussiun da l'administraziun federala As metta a disposiziun ina plattafurma, nua che Vus pudais emplenir en tutta calma ed alura stampar Vossa dumonda da scussiun.
Sco creditura u creditur stuais Vus pajar ordavant ils custs. Quels dependan da l'autezza da la pretensiun.
Quai è mo pussaivel, sche la persuna ha valurs da facultad en Svizra e la creditura u il creditur ha laschà sequestrar questas valurs da facultad u sch'ella u el posseda in dretg da pegn vi da talas (las valurs da facultad vegnan duvradas sco segirezza per l'import debità). L'inoltraziun d'ina tala dumonda è er pussaivla, sche la debitura u il debitur ha consentì a l'introducziun d'ina procedura da scussiun.
Sche la debitura u il debitur è minoren, As stuais Vus drizzar a l'uffizi da scussiun al domicil da sia represchentanza legala. Sche la persuna è sut curatella u sut avugà, As stuais Vus drizzar a l'uffizi da scussiun al domicil da la procuratura u dal procuratur respectivamain da l'avugada u da l'avugà.